                      højesterets kendelse
                        afsagt onsdag den 7. december 2016
sag 169/2016
a
(advokat jørgen lykkegård)
mod
vestjysk bank a/s
(advokat michael bach jensen)
i tidligere instanser er afsagt kendelse af fogedretten i århus den 8. januar 2016 og af vestre
landsrets 14. afdeling den 21. marts 2016.
i påkendelsen har deltaget tre dommere: poul dahl jensen, hanne schmidt og jan schans
christensen.
påstande
kærende, a, har nedlagt påstand om, at kæresagen fremmes.
indkærede, vestjysk bank a/s, har nedlagt påstand om stadfæstelse af landsrettens kendelse.
anbringender
a har anført bl.a., at der til trods for landsrettens nuværende praksis, hvor det er værdien af
påstanden, som er det afgørende for, om man falder inden for kærebegrænsningen i retspleje-
lovens § 584, stk. 2, på 20.000 kr., skal ske en samlet vurdering af kravets reelle værdi, såle-
des at der ikke blot henvises til den sagsværdi, som sagen bliver fremmet for i fogedretten.
at der skal ske en sådan vurdering af sagen vil være i overensstemmelse med formålet med
indføjelsen af kærebegrænsningen, som var at spare landsretternes ressourcer ved at indføre
                                              - 2 -
en bagatelgrænse for sager uden stor økonomisk værdi, uden at dette dog skulle gå ud over
borgerens retssikkerhed.
der blev ikke ved indførelsen af retsplejelovens § 584, stk. 2, taget hensyn til retsplejelovens
§ 507, stk. 2, hvorved rekvirenten gives mulighed for at begrænse størrelsen af kravet i for-
bindelse med en udlægsforretning.
med kærebegrænsningen i retsplejelovens § 584, stk. 2, og muligheden for at begrænse ud-
lægsfordringens størrelse har rekvirenten mulighed for at kontrollere, om skyldneren har
umiddelbar mulighed for at få landsrettens prøvelse af grundlaget for gennemførelsen af en
udlægsforretning.
skyldneren vil således være afskåret fra direkte at kunne påkære en afgørelse om udlæg for en
fordring, der har stor værdi, men som med henvisning til retsplejelovens § 507, stk. 2 er be-
grænset til et beløb under 20.000 kr.
det medfører en retssikkerhedsmæssig skævvridning i strid med formålet med indføjelsen af
kærebegrænsningen, der ikke kan være tilsigtet af lovgiver.
i den foreliggende sag er han i givet fald afskåret fra at kære et spørgsmål, der har væsentlig
økonomisk og personlig betydning, direkte til landsretten, fordi vestjysk bank a/s har be-
grænset fordringen til 3.000 kr., selv om gælden af vestjysk bank a/s er opgjort til over 4,5
mio. kr. dette kan ikke have været tilsigtet af lovgiver.
vestjysk bank a/s har anført bl.a., at der ikke er hjemmel til at kære fogedrettens afgørelse til
landsretten uden procesbevillingsnævnets tilladelse. der henvises til fast retspraksis og her-
under bl.a. østre landsrets kendelse i ufr 1997.1572/1 ø.
højesterets begrundelse og resultat
ved kendelse af 8. januar 2016 bestemte fogedretten i aarhus, at vestjysk bank a/s’ an-
modning om udlæg hos a kunne fremmes, idet bankens krav i henhold til tre kreditaftaler
indgået i 1994 og 1995 vedrørende oprindelig ca. 2,5 mio. kr. ikke kunne anses for at være
forældet. banken havde i medfør af retsplejelovens § 507, stk. 2, begrænset sit krav til 3.000
                                               - 3 -
kr., og kravet, som banken kunne foretage udlæg for, blev af fogedretten med tillæg af retsaf-
gift og salær opgjort til 4.500 kr. a kærede kendelsen til landsretten, som afviste kæremålet
under henvisning til, at afgørelsen kun kan kæres med tilladelse fra procesbevillingsnævnet,
jf. retsplejelovens § 584, stk. 2.
ifølge retsplejelovens § 584, stk. 2, kan afgørelser om udlæg for krav, der har en økonomisk
værdi af højst 20.000 kr., ikke kæres. procesbevillingsnævnet kan dog give tilladelse til kære,
hvis særlige grunde taler herfor.
højesteret har ved en kendelse af 28. august 1997 i sag nr. 320/97 fastslået, at adgangen til
efter retsplejelovens § 584, stk. 2, at kære fogedrettens afgørelser om udlæg skal forstås i
overensstemmelse med ankebegrænsningsreglen i § 368, stk. 1, vedrørende civile sager, og
således at det er den økonomiske værdi af sagen for landsretten, der er afgørende for, at kære
kan ske uden tilladelse fra procesbevillingsnævnet.
fogedrettens afgørelse i den foreliggende sag angår fremme af udlæg for et beløb på i alt
4.500 kr. as kære til landsretten angår således et udlæg vedrørende denne økonomiske værdi.
der er herefter ikke adgang til kære uden tilladelse fra procesbevillingsnævnet, selv om fo-
gedretten i den foreliggende sag har taget stilling til spørgsmålet om forældelse med hensyn
til bankens fordring i sin helhed, og selv om denne afgørelse angår beløb, der væsentligt over-
stiger 20.000 kr.
da en tilladelse fra procesbevillingsnævnet ikke foreligger, stadfæster højesteret landsrettens
kendelse om afvisning af kæremålet.
                                         thi bestemmes:
landsrettens kendelse stadfæstes.
i sagsomkostninger for højesteret skal a inden 14 dage efter afsigelsen af denne kendelse
betale 2.500 kr. til vestjysk bank a/s. beløbet forrentes efter rentelovens § 8 a.
